|  |  |
| --- | --- |
|  |  |
| Kunnskapsdepartementet  Postboks 8119 Dep  0032 Oslo |  |

Søknad om unntak fra reglement for økonomistyring i staten for bruk av kronekort Oslo Met

Vi viser til Kunnskapsdepartementets (KD) søknad av 2. november 2023 om unntak fra bestemmelser om økonomistyring i staten (bestemmelsene) punkt 3.7.1, slik at OsloMet kan benytte kronekort til utenlandske studenter og utenlandske ansatte før de får tildelt D-nummer og kan opprette norsk bankkonto, samt til utbetaling av stipend til utvekslings studenter som skal være i Norge på begrenset tid.

DFØ har vurdert søknaden og innvilger OsloMet unntak fra bestemmelsene punkt 3.7.1 frem til   
31. desember 2028, under de forutsetninger som er omtalt nedenfor.

**Begrunnelse for søknaden**KD opplyser at OsloMet har behov for å benytte kronekort til utenlandske studenter og utenlandske ansatte før de får tildelt D-nummer og kan opprette norsk bankkonto, samt til utbetaling av stipend til utvekslings studenter som skal være i Norge på begrenset tid.

**DFØs vurdering av søknaden**

I henhold til bestemmelsene punkt 3.7.1 skal virksomhetens betalingsformidling i form av inn- og

utbetalinger skje gjennom statens konsernkontoordning, slik at alle statlige likvider daglig samles i

Norges Bank. Virksomheter som har utbetalinger til personer som av ulike årsaker ikke får opprettet

bankkonto kan benytte kontantkort. Virksomheten må i slike tilfeller benytte rammeavtalen for

kontantkort som DFØ har inngått med DNB Bank ASA 1. mars 2022. En forutsetning for at

rammeavtalen skal kunne benyttes av statlige virksomheter er at det gis unntak fra

bestemmelsene punkt 3.7.1.

DFØ vurderer det slik at OsloMet må få unntak fra bestemmelsene punkt 3.7.1 for å kunne bruke kontantkort i samsvar med søknaden.

**Konklusjon – unntakssøknaden innvilges**

DFØ har vurdert søknaden om unntak med hjemmel i reglement for økonomistyring i staten § 3 første ledd. DFØ er delegert myndighet til å fastsette unntak i instruks fra Finansdepartementet.

DFØ innvilger unntak fra bestemmelsene punkt 3.7.1, slik at OsloMet i tråd med søknaden fra KD kan benytte kronekort til utenlandske studenter og utenlandske ansatte før de får tildelt D-nummer og kan opprette norsk bankkonto, samt til utbetaling av stipend til utvekslings studenter som skal være i Norge på begrenset tid. Unntaket fra bestemmelsene gjelder så lenge det er behov for å benytte kontantkort, men ikke utover 31. desember 2028.

Vi har for øvrig merket oss at OsloMet vil følge rutiner i samsvar med DFØs veiledningsnotat for bruk av kontantkort/kronekort i staten.

Vennlig hilsen

Thuan Tande-Pham

avdelingsdirektør

Cecilie Bugge-Asperheim

fung. seksjonssjef

Kopi til: Riksrevisjonen

*Brevet er elektronisk godkjent og sendes uten underskrift*